นายกรัฐมนตรีและรัฐมนตรีว่าการกระทรวงกลาโหม  เป็นประธานพิธีสถาปนากองทัพภาคที่ 1 ครบรอบ 110 ปี
นายกรัฐมนตรีและรัฐมนตรีว่าการกระทรวงกลาโหม เป็นประธานพิธีสถาปนากองทัพภาคที่ 1 ครบรอบ 110 ปี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในวันสถาปนากองทัพภาคที่ 1 ประจำปี 2563 ครบรอบ 110 ปี โดยมี พลโท ธรรมนูญ? วิถี? แม่ทัพภาคที่ 1 ให้การต้อนรับ ภายในงานยังมีพลเอก ไพบูลย์ คุ้มฉายา องคมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก อภิรัชต์ คงสมพงษ์ ผู้บัญชาการทหารบก ผู้แทนเหล่าทัพ ส่วนราชการ รัฐวิสาหกิจและภาคเอกชน? รวมไปถึงอดีตแม่ทัพภาคที่? 1? เข้าร่วมพิธี โดยหลังเสร็จสิ้นพิธีสงฆ์ นายกรัฐมนตรี ร่วมลงนามสมุดเยี่ยมที่ห้องเกียรติยศและขึ้นแท่นรับความเคารพ บริเวณด้านหน้ากองบัญชาการกองทัพภาคที่ 1กองทัพภาคที่ 1 สถาปนาขึ้นเมื่อวันที่ 13 มกราคม พ.ศ.2453 ซึ่งพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯให้จัดกองพลเป็นกองทัพที่ 1 มีที่ตั้งกองบัญชาการกองทัพอยู่ในกระทรวงกลาโหม โดยมีพลตรี พระเจ้าน้องยาเธอ กรมหมื่นกำแพงเพชรอัครโยธิน ทรงดำรงตำแหน่งแม่ทัพพระองค์แรก ดังนั้น กองทัพภาคที่ 1 จึงได้กำหนดให้วันที่ 13 มกราคมของทุกปีเป็นวันคล้ายวันสถาปนากองทัพภาคที่ 1 ซึ่งปัจจุบันมีพลโท ธรรมนูญ วิถี เป็นแม่ทัพภาคที่ 1 ลำดับที่ 53